Document ID: 32011D0377

A BIZOTTSÁG VÉGREHAJTÁSI HATÁROZATA
(2011. június 27.)
a 2008/603/EK, a 2008/691/EK és a 2008/751/EK határozatnak az 1528/2007/EK tanácsi rendelet II. melléklete szerinti származási szabályoktól a tonhal és a tonhalfilé (loin) vonatkozásában Mauritiuson, a Seychelle-szigeteken és Madagaszkáron fennálló különleges helyzetre figyelemmel lehetővé tett ideiglenes eltérés hatályának meghosszabbítása tekintetében történő módosításáról
(az értesítés a C(2011) 4322. számú dokumentummal történt)
(2011/377/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a gazdasági partnerségi megállapodásokat létrehozó vagy azok létrehozásához vezető megállapodásokban meghatározott, az afrikai, karibi és csendes-óceáni államok (AKCS-államok) csoportjának egyes tagjaiból származó termékekre vonatkozó szabályozások alkalmazásáról szóló, 2007. december 20-i 1528/2007/EK tanácsi rendeletre (1) és különösen annak II. melléklete 36. cikkének (4) bekezdésére,
mivel:
(1)
A 2008. július 17-i 2008/603/EK bizottsági határozat (2) a konzervált tonhal és a tonhalfilé (loin) vonatkozásában Mauritiuson fennálló különleges helyzet miatt ideiglenes eltérést tett lehetővé az 1528/2007/EK tanácsi rendelet II. melléklete szerinti származási szabályoktól. A 2009/471/EK (3) és a 2010/560/EU (4) bizottsági határozat az ideiglenes eltérés időbeli hatályát meghosszabbította. 2010. december 27-én Mauritius az 1528/2007/EK rendelet II. mellékletének 36. cikke alapján ismét kérte, hogy eltérhessen az említett mellékletben meghatározott származási szabályoktól. A Mauritius által szolgáltatott információk szerint változatlanul fennáll az a helyzet, hogy még a rendes évszakonkénti változásokhoz képest is szokatlanul alacsony a tonhalfogás. Mivel a 2008 óta tapasztalt kedvezőtlen viszonyok továbbra is fennállnak, továbbá tekintettel az Indiai-óceánon folyó kalóztevékenységre, indokolt 2011. január 1-jén kezdődő hatállyal új eltérésre lehetőséget biztosítani.
(2)
A 2008. augusztus 14-i 2008/691/EK bizottsági határozat (5) a konzervált tonhal vonatkozásában a Seychelle-szigeteken fennálló különleges helyzet miatt ideiglenes eltérést tett lehetővé az 1528/2007/EK tanácsi rendelet II. melléklete szerinti származási szabályoktól. A 2009/471/EK és a 2010/560/EU határozat az ideiglenes eltérés időbeli hatályát meghosszabbította. 2010. november 8-án a Seychelle-szigetek az 1528/2007/EK rendelet II. mellékletének 36. cikke alapján - ezúttal 4 000 tonna konzervált tonhal vonatkozásában - ismét kérte, hogy eltérhessen az említett mellékletben meghatározott származási szabályoktól. A Seychelles-szigetek emellett - most első ízben - a tonhalfilé (loin) vonatkozásában is kérte az eltérés lehetőségét. A kérelem 1 000 tonnára vonatkozik. A Seychelle-szigetek által szolgáltatott információk szerint változatlanul fennáll az a helyzet, hogy még a rendes évszakonkénti változásokhoz képest is rendkívül alacsony a tonhalfogás. Emellett a kalóztevékenységből fakadó fenyegetés miatt lecsökkent a jövedelmező, de nagy kockázatú területeken halászattal töltött napok száma. Mivel a 2008 óta tapasztalt kedvezőtlen viszonyok továbbra is fennállnak, indokolt 2011. január 1-jén kezdődő hatállyal új eltérésre lehetőséget biztosítani.
(3)
A 2008. szeptember 18-i 2008/751/EK bizottsági határozat (6) a konzervált tonhal és a tonhalfilé (loin) vonatkozásában Madagaszkáron fennálló különleges helyzet miatt ideiglenes eltérést tett lehetővé az 1528/2007/EK tanácsi rendelet II. melléklete szerinti származási szabályoktól. A 2009/471/EK és a 2010/560/EU határozat az ideiglenes eltérés időbeli hatályát meghosszabbította. 2011. január 11-én Madagaszkár az 1528/2007/EK rendelet II. mellékletének 36. cikke alapján ismét kérte, hogy eltérhessen az említett mellékletben meghatározott származási szabályoktól. Madagaszkár 2011. január 28-án kiegészítő információkat szolgáltatott. Ezen információk szerint a származó nyers tonhalhoz való hozzájutást továbbra is nehezíti az Indiai-óceánon folyó kalóztevékenység. Mivel a 2008 óta tapasztalt kedvezőtlen viszonyok továbbra is fennállnak, indokolt 2011. január 1-jén kezdődő hatállyal új eltérésre lehetőséget biztosítani.
(4)
A 2008/603/EK, a 2008/691/EK és a 2008/751/EK határozat 2010. december 31-ig volt alkalmazandó, mert az egyrészről a kelet- és a dél-afrikai államok, másrészről az Európai Közösség és tagállamai közötti ideiglenes gazdasági partnerségi megállapodás (a továbbiakban: KDA-EU ideiglenes partnerségi megállapodás) addig a napig nem lépett hatályba, illetőleg ideiglenes alkalmazása addig a napig nem kezdődött meg.
(5)
Az 1528/2007/EK rendelet 4. cikkének (2) bekezdése értelmében a KDA-EU ideiglenes partnerségi megállapodásban foglalt szabályok, amelyeknek hatálybalépése vagy ideiglenes alkalmazása 2011-re várható, elsőbbséget fognak élvezni az említett rendelet II. mellékletében meghatározott származási szabályokkal, illetve az azoktól való eltérésekkel szemben. Amellett, hogy a 2011. évi eltérések engedélyezése még nem történt meg, 2012-ben újra kell értékelni a helyzetet, ideértve a KDA-EU ideiglenes partnerségi megállapodás megerősítésének folyamatát is.
(6)
Helyénvaló gondoskodni az AKCS-országokból az Unióba irányuló behozatal folyamatosságáról, valamint a KDA-EU ideiglenes gazdasági partnerségi megállapodásra való zökkenőmentes áttérésről. A 2008/603/EK, a 2008/691/EK és a 2008/751/EK határozat hatályát ezért indokolt a 2011. január 1-jétől2011. december 31-ig tartó időszakra is kiterjeszteni.
(7)
A szóban forgó három ország által aláírt KDA-EU ideiglenes partnerségi megállapodáshoz a származási szabályok tárgyában fűzött jegyzőkönyv vonatkozó rendelkezései értelmében az említett megállapodás hatálybalépésétől vagy ideiglenes alkalmazásától fogva Mauritius, a Seychelle-szigetek és Madagaszkár automatikusan jogosult lesz eltérni a Harmonizált Rendszer szerinti 1604 vtsz. alá tartozó tonhalra alkalmazandó származási szabályoktól. Nem lenne helyénvaló ebben a határozatban az 1528/2007/EK rendelet II. mellékletének 36. cikke alapján olyan mennyiségekre vonatkozóan megadni az eltérés lehetőségét, amelyek meghaladják a KDA-EU ideiglenes partnerségi megállapodásban a kelet- és dél-afrikai régió teljes egészének biztosított éves kontingensmennyiségeket. A megállapodást aláíró kelet- és dél-afrikai államok ennek megfelelően egyoldalú politikai nyilatkozatot írtak alá a 2011. évben a tonhalra vonatkozóan engedélyezett eltérésekről, amelyben a 2011. év tekintetében lemondanak az automatikus eltérési joggal érintett általános éves mennyiségről arra az esetre, ha az év folyamán megkezdődik a megállapodás ideiglenes alkalmazása vagy a megállapodás hatályba lép. E megfontolások alapján a 2011. évi kontingensmenynyiségeket Mauritius esetében 3 000 tonna konzervált tonhalban és 600 tonna tonhalfilében (loin), a Seychelle-szigetek esetében 3 000 tonna konzervált tonhalban és 600 tonna tonhalfilében (loin), Madagaszkár esetében pedig 2 000 tonna konzervált tonhalban és 500 tonna tonhalfilében (loin) indokolt megállapítani.
(8)
A 2008/603/EK, a 2008/691/EK és a 2008/751/EK határozatot mindezeknek megfelelően módosítani kell.
(9)
Az e határozatban előírt intézkedések összhangban vannak a Vámkódex-bizottság véleményével,
ELFOGADTA EZT A HATÁROZATOT:
1. cikk
A 2008/603/EK határozat a következőképpen módosul:
1.
A 2. cikk helyébe a következő szöveg lép:
„2. cikk
Az 1. cikkben előírt eltérés az e határozat mellékletében meghatározott azon termékekre és mennyiségekre alkalmazandó, amelyeket a Közösségben történő szabad forgalomba bocsátás céljából 2008. január 1. és 2008. december 31., 2009. január 1. és 2009. december 31., 2010. január 1. és 2010. december 31., valamint 2011. január 1. és 2011. december 31. között Mauritius mint származási ország megjelölésével bejelentenek.”
2.
A 6. cikk második bekezdése helyébe a következő szöveg lép:
„Rendelkezéseit 2011. december 31-ig kell alkalmazni.”
3.
A melléklet helyébe az e határozat I. mellékletében megállapított szöveg lép.
2. cikk
A 2008/691/EK határozat a következőképpen módosul:
1.
A 2. cikk helyébe a következő szöveg lép:
„2. cikk
Az 1. cikkben előírt eltérés az e határozat mellékletében meghatározott azon termékekre és mennyiségekre alkalmazandó, amelyeket a Közösségben történő szabad forgalomba bocsátás céljából 2008. január 1. és 2008. december 31., 2009. január 1. és 2009. december 31., 2010. január 1. és 2010. december 31., valamint 2011. január 1. és 2011. december 31. között Seychelles-szigetek mint származási ország megjelölésével bejelentenek.”
2.
A 6. cikk második bekezdése helyébe a következő szöveg lép:
„Rendelkezéseit 2011. december 31-ig kell alkalmazni.”
3.
A melléklet helyébe az e határozat II. mellékletében megállapított szöveg lép.
3. cikk
A 2008/751/EK határozat a következőképpen módosul:
1.
A 2. cikk helyébe a következő szöveg lép:
„2. cikk
Az 1. cikkben előírt eltérés az e határozat mellékletében meghatározott azon termékekre és mennyiségekre alkalmazandó, amelyeket a Közösségben történő szabad forgalomba bocsátás céljából 2008. január 1. és 2008. december 31., 2009. január 1. és 2009. december 31., 2010. január 1. és 2010. december 31., valamint 2011. január 1. és 2011. december 31. között Madagaszkár mint származási ország megjelölésével bejelentenek.”
2.
A 6. cikk második bekezdése helyébe a következő szöveg lép:
„Rendelkezéseit 2011. december 31-ig kell alkalmazni.”
3.
A melléklet helyébe az e határozat III. mellékletében megállapított szöveg lép.
4. cikk
E határozat rendelkezéseit 2011. január 1-jétől kell alkalmazni.
5. cikk
Ennek a határozatnak a tagállamok a címzettjei.
Kelt Brüsszelben, 2011. június 27-én.

Labels: 17
3
6
18
15